ROJNA บวกแรง 11% ทะลุเป้า 8 บาท โบรกฯแนะซื้อ ลุ้นกำไรครึ่งปีหลังโตดี!   
ROJNA บวกแรง 11% ทะลุเป้า 8 บาท โดย ณ เวลา 10.49 น. ราคาหุ้น อยู่ที่ระดับ 8.30 บาท บวก 0.85 บาท โบรกฯแนะซื้อ ลุ้นกำไรครึ่งปีหลังโตดี!   
4 มิ.ย. 2564

ผู้สื่อข่าวรายงานว่า วันนี้(4มิ.ย.6)ราคาหุ้นบริษัท สวนอุตสาหกรรมโรจนะ จำกัด (มหาชน) หรือ ROJNA  ณ เวลา 10.49 น. อยู่ที่ระดับ 8.30 บาท บวก 0.85 บาท หรือ 11.41% ด้วยมูลค่าซื้อขาย 583.97 ล้านบาท ราคาหุ้นนิวไฮในรอบ 6 ปี โดยเทียบตั้งแต่หุ้นยืนที่ระดับ 8.35 บาท เมื่อวันที่ 24 เม.ย.2558

ด้านนายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้  เปิดเผยว่ กลยุทธ์การลงทุนในเดือนมิ.ย.64 เน้น 3 ธีมการลงทุนหลัก คือ
-หุ้นที่คาดจะได้ประโยชน์จากวัคซีนและมาตรการกระตุ้นเศรษฐกิจจากภาครัฐ ลุ้นการฟื้นตัวจากฐานราคาที่ต่ำ แนะนำ BAM, BTS, CPALL และ CPN
-หุ้นที่แนวโน้มกำไรครึ่งปีหลังจะเติบโตดี แนะนำ ROJNA, SPALI และ TPIPL
-หุ้นที่คาดว่าจะเข้า ดัชนี SET50 ในครึ่งปีหลัง แนะนำ STGT
ดังนั้น หุ้นเด่นที่แนะนำในเดือนมิถุนายน คือ BAM, BTS, CPALL, CPN, ROJNA, SPALI, STGT และ TPIPL 
ด้านแนวรับสำคัญเดือนนี้อยู่ที่ 1,570 จุด และแนวรับถัดไปที่ 1,540-1,550 จุด แนวต้านสำคัญอยู่ที่ 1,600-1,610 จุด และแนวต้านถัดไปที่ 1,640-1,650 จุด
บล.กรุงศรี ระบุในบทวิเคราะห์ว่า ROJNA แนวโน้มปี 2564 จะขึ้นอยู่กับยอดโอนที่ดิน คาดว่ามี backlog 636 ไร่ ณ สิ้นมี.ค. คาดว่าธุรกิจไฟฟ้าและโครงสร้างพื้นฐานจะทรงตัวเทียบไตรมาสก่อนหน้า คงคำแนะนำถือ ราคเป้าหมาย 8.00 บาท